OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 1 Pv 810/16/5511-4	Žilina 08.02.2017 
EEČ: 2-43-84-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1, odsek 3 písmeno a Trestného zákona
Rozhodol: 	prokurátorka Okresnej prokuratúry Žilina 
Podľa § 215 odsek 1 písmeno h Trestného poriadku s poukazom na § 86 odsek 1 písmeno b Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1, odsek 3 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
         ako otec synov XXXXX nar. XXXXX a XXXXX nar. XXXXX obaja trv. bytom XXXXX, XXXXX voči ktorým má zákonnú vyživovaciu povinnosť vyplývajúcu zo Zákona o rodine, ktorej výška bola určená rozsudkom Okresného súdu v Žiline č. k. 37P 370/2012-104  zo dňa 27.06.2013, právoplatným a vykonateľným dňa 22.07.2013 prispievať na syna XXXXX sumou 100,- € mesačne a na syna XXXXX sumou 70,- € mesačne od 01.07.2013 vždy do 15-teho dňa, na ktorý sa výživné poskytuje k rukám matky detí XXXXX nar. XXXXX, pričom si túto povinnosť si na synov XXXXX plní nepravidelne od 01.01.2016 do decembra 2016, pričom výživné neuhradil v mesiacoch  január 2016, marec 2016, jún 2016, november 2016 a december 201, pričom   a v mesiaci september 2016  uhradil sumu nižšiu o 20,- €,  čím takto zavinil celkový dlh na výživnom k rukám matky XXXXX vo výške 870,- € a týmto svojím konaním vydal deti do nebezpečenstva núdze, ktorú matke detí pomáha odvracať XXXXX finančnou a materiálnou pomocou.

lebo zanikla trestnosť činu.

Odôvodnenie:
         Vyšetrovateľ PZ Okresného riaditeľstva PZ XXXXX uznesením ČVS:ORP-1121/2-VYS-ZA-2016 zo dňa 16.11.2016 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa  § 207 ods. 1, ods. 3 písm. a) Tr. zákona na tom skutkovom základe, ako je uvedené vo výrokovej časti tohto uznesenia, s tým, že ku dňu vznesenia obvinenia bol dlh na výživnom vo výške 700,- €. 

Po skončení vyšetrovania vyšetrovateľ PZ z OR PZ, OKP XXXXX predložil prokurátorovi dňa 12.01.2017 spisový materiál s návrhom na zastavenie trestného stíhania voči obvinenému, s ktorým sa stotožňujem.

Z obsahu spisu je zrejmé, že obv. XXXXX je otcom  XXXXX nar. XXXXX a XXXXX nar. XXXXX, ktorých matkou je XXXXX, ktorá má synov vo svojej starostlivosti. 

XXXXX súdu Žiline č. k. 37P 370/2012-104  zo dňa 27.06.2013, právoplatným a vykonateľným dňa 22.07.2013,  bol obvinený XXXXX zaviazaný  prispievať na syna XXXXX XXXXX 100,- € mesačne a na syna XXXXX sumou 70,- € mesačne,  od 01.07.2013 vždy do 15-teho dňa, na ktorý sa výživné poskytuje k rukám matky detí XXXXX. 

          Obvinený XXXXX pred vyšetrovateľom dňa 19.12.2016 uviedol, že si je vedomý svojej vyživovacej povinnosti na synov a je vedomý aj svojho dlhu na výživnom, avšak je živnostníkom v oblasti stavebníctva, pracuje prevažne v Českej republike a jeho mesačný čistý príjem je cca 25.000 CZK. Čo sa týka dlhu na výživnom, ten vznikol z dôvodu, že pracuje na základe súpisu práce, pričom ukončenie prác trvá niekedy aj 2-3mesiace. Avšak mzdu za prácu dostane až po ukončení práce, nie teda každý mesiac. Vzniknutý dlh sa však bude snažiť uhradiť čo najskôr.
 
         Dňa 22.12.2016 bolo do spisu obvineným doložené potvrdenie z Poštovej banky o zaplatení celej dlžnej sumy na výživnom až do decembra 2016 v celkovej výške  870,- €. Fotokópia dokladu o platbe na výživnom je súčasťou spisového materiálu.

         Svedkyňa – poškodená XXXXX uviedla, že obvinevý XXXXX si na ich spoločné deti plní vyživovaciu povinnosť nepravidelne, pričom uhradil výživné v mesiacoch február, apríl, máj, júl a august 2016. Ona pracuje ako upratovačka, jej čistý mesačný príjem aj s daňovým bonusom je 450,- € mesačne. Okrem toho poberá iba rodinné prídavky. Spoločne s deťmi býva v rodičovskom dome, kde dáva matke mesačne 100,- € na inkaso, avšak v súčasnosti dlží na inkase za dva mesiace. Taktiež uviedla, že nemá dodnes zaplatené poplatky v škole pre synov, kupuje iba výrobky s končiacou dobou spotreby a akciové výrobky, ovocie deťom nekupuje vôbec. Finančne jej vypomáha kolegyňa XXXXX, ktorá jej mesačne požičiava 100,- až 150,- € , v práci jej  kúpi desiatu alebo obed.

        Dňa 04.01.2017 v zápisnici o výsluchu svedka - poškodeného XXXXX uviedla, že XXXXX jej dňa 22.12.2016 prevodom na účet uhradil dlžné výživné v celkovej výške 870,- € a teda voči nemu neeviduje žiadny  dlh na výživnom. Výživné má uhradené do konca mesiaca december 2016.

Súčasťou spisového materiálu sú fotokópie dokladov o platbách na výživnom V spise sa nachádza rozsudok Okresného súdu v Žiline, ktorým bolo určené výživné na dieťa, rodné listy detí, potvrdenia o návšteve školy a ďalšie listinné dôkazy.

Ďalej boli zabezpečené správy ÚPSVaR XXXXX, z ktorých je zrejmé, že obv. XXXXX nebol evidovaný v evidencii uchádzačov o zamestnanie ich úradu od 01.01.2015 a nebol tiež  poberateľom dávky v hmotnej núdzi ani iných štátnych sociálnych dávok. 

Zo správy Sociálnej poisťovne pobočka XXXXX vyplýva, že obv. XXXXX nebol poberateľom dávky v nezamestnanosti, neboli mu poskytované dávky nemocenského poistenia ani úrazového poistenia.

         Z výpisu zo živnostenského registra Okresného úradu v Žiline  bolo zistené, že obv. XXXXX má  od 26.08.2015  vydané živnostenské oprávnenie.

	Prečinu zanedbania povinnej výživy podľa § 207 ods. 1, ods. 3 písm. a) Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného, činom vydá oprávnenú osobu do nebezpečenstva núdze.

	Podľa § 86 ods. 1 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Konštatujem, že obvinený XXXXX si vyživovaciu povinnosť splnil dodatočne, pričom uhradil na výživnom sumu spolu vo výške 870,- €, čím tak uhradil celý dlh na výživnom vrátane mesiaca december 2016. Zo spisového materiálu nevyplýva, že by neplnenie výživného malo na deti trvalo nepriaznivý následok.

Zistené skutočnosti ma vedú k záveru, že boli splnené zákonné podmienky v zmysle § 86 ods. 1 písm. a) Trestného zákona o účinnej ľútosti. 

Vzhľadom na vyššie uvádzané skutočnosti som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX 
prokurátorka